CELEX: 32007D0726
Language: bg
Date: 2007-10-23 00:00:00
Title: 2007/726/ЕО: Решение на Европейския парламент и на Съвета от 23 октомври 2007 година за мобилизиране на Европейския фонд за приспособяване към глобализацията съгласно точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетна дисциплина и добро финансово управление

13.11.2007   
            
            
               BG
            
            
               Официален вестник на Европейския съюз
            
            
               L 294/21
            
         
      РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
   
   от 23 октомври 2007 година
   за мобилизиране на Европейския фонд за приспособяване към глобализацията съгласно точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетна дисциплина и добро финансово управление
   (2007/726/ЕО)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Междуинституционалното споразумение от 17 май 2006 г. между Европейския парламент, Съвета и Комисията за бюджетна дисциплина и добро финансово управление (1), и по-специално точка 28 от него,
   като взеха предвид Регламент (ЕО) № 1927/2006 на Европейския парламент и на Съвета от 20 декември 2006 г. за създаване на Европейски фонд за приспособяване към глобализацията (2),
   като взеха предвид предложението на Комисията,
   като имат предвид, че:
   
               (1)
            
            
               Европейският съюз създаде Европейски фонд за приспособяване към глобализацията („Фонда“), за да осигури допълнителна подкрепа за съкратените работници, които са засегнати от последствията от големи структурни промени в моделите на световната търговия, и за да им помогне да се реинтегрират на пазара на труда.
            
         
               (2)
            
            
               Междуинституционалното споразумение от 17 май 2006 г. позволява мобилизиране на Фонда в рамките на годишния таван от 500 милиона евро.
            
         
               (3)
            
            
               Регламент (ЕО) № 1927/2006 предвижда разпоредби за мобилизирането на Фонда.
            
         
               (4)
            
            
               Франция внесе заявления за мобилизиране на Фонда във връзка с два случая на съкращения в автомобилния сектор: Peugeot SA и Renault SA,
            
         РЕШИХА:
   Член 1
   В рамките на общия бюджет на Европейския съюз за финансовата 2007 година се мобилизират средства от Европейския фонд за приспособяване към глобализацията в размер на 3 816 280 EUR.
   Член 2
   Настоящото решение се публикува в Официален вестник на Европейския съюз.
   
      Съставено в Страсбург на 23 октомври 2007 година.
      
         
            За Европейския парламент
         
         
            Председател
         
         H.-G. PÖTTERING
         
      
      
         
            За Съвета
         
         
            Председател
         
         M. LOBO ANTUNES
         
      
   
   
      (1)  ОВ C 139, 14.6.2006 г., стр. 1.
   
      (2)  ОВ L 406, 30.12.2006 г., стр. 1.